title: 2016 m. balandžio 28 d. Europos Parlamento sprendimas (ES) 2016/1555 dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/331

         EUROPOS PARLAMENTO SPRENDIMAS (ES) 2016/1555
   2016 m. balandžio 28 d.
   dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2014 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0093/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2011 m. spalio 25 d. Europos Parlamento ir Tarybos reglamentą (ES) Nr. 1077/2011, kuriuo įsteigiama Europos didelės apimties IT sistemų laisvės, saugumo ir teisingumo erdvėje operacijų valdymo agentūra (4), ypač į jo 33 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8-0124/2016),

               1.

               patvirtina Europos didelės apimties IT sistemų laisvės, saugumo ir teisingumo erdvėje operacijų valdymo agentūros vykdomajam direktoriui, kad Agentūros 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos didelės apimties IT sistemų laisvės, saugumo ir teisingumo erdvėje operacijų valdymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 275.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 286, 2011 11 1, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 1995 m. sausio 23 d. Tarybos Sprendimas dėl Bendrosios pozicijos, nustatytos remiantis Europos Sąjungos sutarties J.2 straipsniu, dėl tam tikrų prekybos su Jugoslavijos Federacine Respublika (Serbija ir Juodkalnija) apribojimų sustabdymo pratęsimo

text:
Svarbus teisinis pranešimas

|

31995D0011

Oficialusis leidinys L 020 , 27/01/1995 p. 0002 - 0002

		Tarybos sprendimas1995 m. sausio 23 d.dėl Bendrosios pozicijos, nustatytos remiantis Europos Sąjungos sutarties J.2 straipsniu, dėl tam tikrų prekybos su Jugoslavijos Federacine Respublika (Serbija ir Juodkalnija) apribojimų sustabdymo pratęsimo(95/11/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos J.2 straipsnį,atsižvelgdama į Rezoliucijas 943 (1994) ir 970 (1995), kurias atitinkamai 1994 m. rugsėjo 23 d. ir 1995 m. sausio 12 d. priėmė Jungtinių Tautų Saugumo Taryba,NUSPRENDĖ:1 straipsnisPagal Rezoliucijas 943 (1994) ir 970 (1995), kurias atitinkamai 1994 m. rugsėjo 23 d. ir 1995 m. sausio 12 d. priėmė Jungtinių Tautų Saugumo Taryba, tam tikrų prekybos su Jugoslavijos Federacine Respublika (Serbija ir Juodkalnija) apribojimų sustabdymas bus pratęstas.2 straipsnisŠis sprendimas skelbiamas Oficialiajame leidinyje.Priimta Briuselyje, 1995 m. sausio 23 d.Tarybos varduPirmininkasA. Juppé--------------------------------------------------


title: 2003 m. spalio 24 d. Komisijos sprendimas dėl skubių priemonių užkirsti kelią Diabrotica virgifera Le Conte išplitimui Bendrijoje (pranešta dokumentu Nr. C(2003) 3880)

text:
Svarbus teisinis pranešimas

|

32003D0766

Oficialusis leidinys L 275 , 25/10/2003 p. 0049 - 0050

		Komisijos sprendimas2003 m. spalio 24 d.dėl skubių priemonių užkirsti kelią Diabrotica virgifera Le Conte išplitimui Bendrijoje(pranešta dokumentu Nr. C(2003) 3880)(2003/766/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2000 m. gegužės 8 d. Tarybos direktyvą 2000/29/EEB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje [1] su paskutiniais pakeitimais, padarytais Komisijos direktyva 2003/47/EB [2], ypač į jos 16 straipsnio 3 dalies trečiąjį sakinį,kadangi:(1) Prancūzija ir Austrija 2002 m. informavo kitas valstybes nares ir Komisiją apie Diabrotica virgifera Le Conte (toliau – organizmas) pirmuosius protrūkius savo teritorijose ir priemones, kurių buvo imtasi juos kontroliuoti,(2) 2002 m. buvo atliekamas monitoringas Italijos vietovėse, kurios jau apkrėstos tuo organizmu, ypač kukurūzų monokultūros vietovėse ir tokiose organizmo galimo įvežimo vietose kaip oro uostai ir muitinės postai. Atrodo, jog likvidavimo priemonės, kurių buvo imtasi Venecijos regione, pasirodė esančios veiksmingos neleisti išplisti organizmui, o organizmo populiacijos dydis sumažėjo; Lombardijoje ir Piemonte daug subrendusių organizmų buvo sugauta įvairiose provincijose, o protrūkis pirmą kartą buvo nustatytas Friulio Venecijos Džulijos regione.(3) neseniai atlikto Bendrijos mokslinio tyrimo dėl organizmo potencialo Bendrijoje nustatymo metu paaiškėjo, kad Bendrijoje yra tokie pagrindiniai nustatymo veiksniai kaip trofinės ir klimato sąlygos.(4) be to, to tyrimo metu paaiškėjo, kad organizmas ir jo kenksmingi poveikiai galėtų kelti augalų sveikatos didelių problemų Bendrijos kukurūzų auginimui dėl galimų ekonominių nuostolių, padidėjusios galimos priklausomybės nuo insekticidų ir sunkumų rasti pakaitinius žemės ūkio augalus kukurūzams sėjomainoje.(5) Direktyva 2000/29/EB draudžia įvežti į Bendriją ir išplisti joje tik organizmui. Tačiau nėra jokių Bendrijos priemonių valstybėms narėms užregistravus naujus protrūkius neužkrėstose teritorijose arba aptikus organizmą ankstyvojoje populiacijos vystymosi stadijoje. Dėl to tokios priemonės turėtų būti apibrėžtos siekiant, kad organizmas būtų likviduotas per pagrįstą laikotarpį.(6) tos priemonės turėtų apimti bendrą tyrimą dėl organizmo buvimo valstybėse narėse.(7) priemonės turėtų būti taikomos organizmo išplitimui Bendrijoje kontroliuoti, pažymėtų zonų ribų nustatymui, augalų šeimininkų judėjimui, dirvožemiui ir mašinoms, o taip pat sėjomainai pažymėtose zonose.(8) tikslinga, kad tokių priemonių rezultatai būtų nuolat vertinami, o galimos paskesnės priemonės būtų vertinamos atsižvelgiant į tokio vertinimo rezultatus.(9) šiame sprendime numatytos priemonės atitinka Augalų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisValstybės narės užtikrina, kad apie Diabrotica virgifera le Conte, toliau – organizmas, įtariamą atsiradimą arba patvirtintą buvimą būtų pranešta jų atsakingoms oficialioms įstaigoms, kaip apibrėžta Direktyvoje 2000/29/EB.2 straipsnis1. Valstybės narės kiekvienais metais atlieka oficialius tyrimus dėl organizmo buvimo jų teritorijos vietose, kur auginami kukurūzai.2. Nepažeidžiant Direktyvos 2000/29/EB 16 straipsnio 1 dalies, 1 dalyje numatytų tyrimų rezultatai Komisijai ir kitoms valstybėms narėms pranešami iki kiekvienų metų gruodžio 31 d.3 straipsnis1. Jeigu 2 straipsnio nurodytų tyrimų rezultatai patvirtina, kad organizmas yra vietovėje, kuri anksčiau nebuvo užkrėsta organizmu, valstybės narės apibrėžia pažymėtas zonas, kurias sudaro šios dalys:a) židinys aplink lauką, kur organizmas buvo sugautas, ne mažiau kaip 1 km spinduliu atstumu, irb) apsauginė juosta aplink židinį ne mažiau kaip 5 km spinduliu.Be to, valstybės narės gali nustatyti ir buferinę zoną aplink židinį ir apsauginę juostą.2. Tikslios 1 dalyje nurodytų zonų teritorijos ribos nustatomos remiantis patikimais moksliniais principais, organizmo biologija, užkrėtimo lygiu ir konkrečia organizmo šeimininko gamybos sistema atitinkamoje valstybėje narėje.3. Jeigu organizmo buvimas yra patvirtintas kitoje vietoje nei pradinė organizmo sugavimo vieta židinyje, pažymėtų zonų ribos atitinkamai pakeičiamos.4. Jeigu praėjus dvejiems metams po metų, kuriais buvo sugautas organizmas, organizmas neaptinkamas, pažymėtos zonos nustoja egzistuoti ir kitos 4 straipsnyje nurodytos papildomos likvidavimo priemonės yra nebūtinos.5. Valstybės narės kitoms valstybėms narėms ir Komisijai apie 1 dalyje nurodytų zonų teritorijas praneša pateikdamos tinkamo mastelio žemėlapius.4 straipsnis1. Kiekvienoje iš pažymėtų zonų dalių valstybės narės stebi organizmo buvimą naudodamos tinkamus lytinio feromono spąstus, kurie turi būti įrengti kaip tinklelis ir reguliariai tikrinami. Nustatant naudotinų spąstų rūšį ir skaičių bei gaudymo spąstais būdą, atsižvelgiama į vietos aplinkybes bei pažymėtų zonų ypatumus.2. Be 1 dalies nuostatų, valstybės narės užtikrina, kad židinyje:a) nėra jokio šviežių augalų Zea mais L. ar jų šviežių dalių judėjimo iš šios zonos kenksmingo organizmo atsiradimo metais laikotarpiu, kuris buvo nustatytas remiantis organizmo biologija, organizmo sugavimo lygiu ir klimato sąlygomis, vyraujančiomis atitinkamoje valstybėje narėje, kad būtų užtikrinta, jog organizmas neišplis;b) nėra jokio kukurūzų laukų dirvožemio judėjimo iš židinio zonos už židinio zonos ribų;c) kukurūzų derlius nebūtų nuimtas organizmo atsiradimo metais laikotarpiu, nustatytu remiantis organizmo biologija, organizmo sugavimo lygiu ir klimato sąlygomis, vyraujančiomis atitinkamoje valstybėje narėje, kad būtų užtikrinta, jog organizmas neišplis;d) kukurūzų laukuose vyktų sėjomaina, pagal kurią bet kuriuo iš eilės einančių trejų metų laikotarpiu kukurūzai būtų auginami tik kartą arba kukurūzai neauginami dvejus metus po paskutinių metų, kuriais organizmas buvo sugaunamas visoje židinio zonoje;e) kukurūzų laukai iki kiaušinių dėties laikotarpio pabaigos būtų tinkamai apdoroti nuo organizmo tais metais, kada jis atsirado, ir kitais metais;f) kukurūzų laukuose naudotos žemės ūkio mašinos, prieš išvažiuodamos iš zonos, būtų valomos pašalinant visą dirvožemį ir nuolaužas;g) savaime išsisėjantys kukurūzų augalai būtų šalinami į ne kukurūzų laukus.3. Be 1 dalies nuostatų, valstybės narės užtikrina, kad bent jau apsauginėje juostoje:a) vyksta sėjomaina, pagal kurią bet kuriuo dvejų iš eilės einančių metų laikotarpiu kukurūzai būtų auginami tik kartą; arbab) kukurūzų laukai būtų tinkamai apdoroti nuo organizmo jo atsiradimo metais ir po metų.4. Be 1 dalies nuostatų, valstybės narės gali nustatyti, kad buferinėje zonoje vyksta sėjomaina, pagal kurią bet kuriuo dvejų iš eilės einančių metų laikotarpiu kukurūzai auginami tik vieną kartą.5 straipsnisValstybės narės iki kiekvienų metų gruodžio 31 d. pateikia Komisijai ir kitoms valstybėms informaciją apie:- 3 straipsnio 5 dalyje nurodytas zonų teritorijas;- nustatytas datas ir jų pagrindimą, nurodytą 4 straipsnio 2 dalies a ir c punktuose;- 4 straipsnio 2 dalies e punkte ir 4 straipsnio 3 dalies b punkte nurodytą atliktą apdorojimą.6 straipsnisNe vėliau kaip iki 2003 m. gruodžio 1 d. valstybės narės pritaiko priemones, kurias jos patvirtino siekdamos užkirsti kelią organizmo išplitimui, taip, kad priemonės atitiktų šį sprendimą ir apie pritaikytas priemones jos nedelsdamos praneša Komisijai.7 straipsnisKomisija peržiūri šio sprendimo taikymą iki 2005 m. vasario 28 d. ir iki kiekvienų paskesnių metų vasario 28 d.8 straipsnisŠis sprendimas skirtas valstybėms narėms.Priimta Briuselyje, 2003 m. spalio 24 d.Komisijos varduDavid ByrneKomisijos narys[1] OL L 169, 2000 7 10, p. 1.[2] OL L 138, 2003 6 5, p. 47.--------------------------------------------------


title: 2012 m. rugsėjo 13 d. Tarybos sprendimas 2012/503/BUSP, kuriuo iš dalies keičiamas sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia

text:
14.9.2012

               LT

               Europos Sąjungos oficialusis leidinys

               L 249/13

         TARYBOS SPRENDIMAS 2012/503/BUSP
   2012 m. rugsėjo 13 d.
   kuriuo iš dalies keičiamas sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi,

               (1)

               2010 m. rugpjūčio 12 d. Taryba priėmė sprendimą 2010/452/BUSP (1), kuriuo buvo pratęstas 2008 m. rugsėjo 15 d. įsteigtos Europos Sąjungos stebėsenos misijos Gruzijoje (toliau – „EUMM Georgia“ arba „misija“) įgaliojimų terminas. To sprendimo galiojimas baigiasi 2012 m. rugsėjo 14 d.;

               (2)

               2012 m. gegužės 15 d. Politinis ir saugumo komitetas (toliau – PSK) patvirtino rekomendacijas dėl EUMM Georgia ateities strateginės peržiūros;

               (3)

               EUMM Georgia įgaliojimai turėtų būti dar kartą pratęsti dvylikos mėnesių laikotarpiui, remiantis dabartiniais jos įgaliojimais;

               (4)

               misija bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus;

               (5)

               todėl Sprendimą 2010/452/BUSP reikėtų atitinkamai iš dalies pakeisti,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/452/BUSP iš dalies keičiamas taip:

               1.

               7 straipsnio 3 dalis pakeičiama taip:
               „3.   Visi darbuotojai laikosi misijos specialių būtiniausių veiklos saugumo standartų ir misijos saugumo plano, kuriuo remiama Sąjungos saugumo veiksmų vietoje politika. Siekdami apsaugoti ES įslaptintą informaciją, kuri personalui yra patikėta vykdant pareigas, visi personalo nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendime 2011/292/ES dėl ES įslaptintos informacijos apsaugai užtikrinti skirtų saugumo taisyklių (2).

               2.

               12 straipsnis pakeičiamas taip:
               „12 straipsnis
               Saugumas
               1.   Civilinis operacijos vadas vadovauja misijos vado vykdomam saugumo priemonių planavimui ir užtikrina jų tinkamą bei veiksmingą įgyvendinimą EUMM Georgia tikslu pagal 5 ir 9 straipsnius.
               2.   Misijos vadas yra atsakingas už misijos saugumą ir užtikrina, kad būtų laikomasi misijai taikytinų būtiniausių saugumo reikalavimų pagal Sąjungos politiką dėl personalo, dislokuoto už Sąjungos ribų vykdyti veiksmų pagal Sutarties V antraštinę dalį ir ją papildančius dokumentus, saugumo.
               3.   Misijos vadui padeda vyresnysis už misijos saugumą atsakingas pareigūnas, kuris yra atskaitingas misijos vadui ir taip pat palaiko glaudžius darbinius santykius su Europos išorės veiksmų tarnyba (EIVT).
               4.   Pagal OPLAN EUMM Georgia darbuotojai, prieš pradėdami eiti pareigas, dalyvauja privalomuose mokymuose saugumo klausimais. Jie taip pat reguliariai dalyvauja kvalifikacijos kėlimo kursuose misijos vietoje, kuriuos organizuoja vyresnysis misijos saugumo pareigūnas.
               5.   Misijos vadas užtikrina ES įslaptintos informacijos apsaugą pagal Sprendimą 2011/292/ES.“;

               3.

               14 straipsnio 1 dalis papildoma šia pastraipa:
               „Orientacinė finansavimo suma, skirta su misija susijusioms išlaidoms padengti nuo 2012 m. rugsėjo 15 d. iki 2013 m. rugsėjo 14 d., yra 20 900 000 EUR.“;

               4.

               16 straipsnis pakeičiamas taip:
               „16 straipsnis
               Įslaptintos informacijos teikimas
               1.   Vadovaujantis Sprendimu 2011/292/ES, vyriausiasis įgaliotinis įgaliojamas atitinkamais atvejais ir pagal misijos vykdymo reikmes teikti su šiuo sprendimu susijusioms trečiosioms valstybėms šiai misijai parengtą ES įslaptintą informaciją ir dokumentus, pažymėtus ne aukštesnio kaip „CONFIDENTIEL UE/ES CONFIDENTIAL“ laipsnio slaptumo žyma.
               2.   Vadovaujantis Sprendimu 2011/292/ES, vyriausiasis įgaliotinis taip pat įgaliojamas pagal misijos reikmes teikti JT ir ESBO šiai misijai parengtą ES įslaptintą informaciją ir dokumentus, pažymėtus ne aukštesnio kaip „RESTREINT UE/ES RESTRICTED“ laipsnio slaptumo žyma. Šiuo tikslu parengiami vyriausiojo įgaliotinio ir JT bei ESBO kompetentingų organų susitarimai.
               3.   Atsiradus konkrečioms ir su veikla susijusioms neatidėliotinoms reikmėms, vyriausiasis įgaliotinis taip pat įgaliojamas teikti priimančiajai valstybei šiai misijai parengtą ES įslaptintą informaciją ir dokumentus, pažymėtus ne aukštesnio kaip „RESTREINT UE/ES RESTRICTED“ laipsnio slaptumo žyma, vadovaujantis Sprendimu 2011/292/ES. Šiuo tikslu parengiami vyriausiojo įgaliotinio ir priimančiosios valstybės kompetentingų valdžios institucijų susitarimai.
               4.   Vyriausiajam įgaliotiniui leidžiama teikti su šiuo sprendimu susijusioms trečiosioms valstybėms neįslaptintus ES dokumentus, susijusius su Tarybos svarstymais dėl misijos, ir kuriems pagal Tarybos darbo taisyklių 6 straipsnio 1 dalį (3) taikomas profesinio slaptumo reikalavimas.
               5.   Vyriausiasis įgaliotinis 1–4 dalyse nurodytus įgaliojimus ir kompetenciją sudaryti 2 ir 3 dalyse nurodytus susitarimus gali deleguoti asmenims, kurie yra jam pavaldūs, civiliniam operacijos vadui ir (arba) misijos vadui.

               5.

               17 straipsnis pakeičiamas taip:
               „17 straipsnis
               Misijos peržiūra
               Remiantis misijos vado ir EIVT ataskaita, PSK kas šešis mėnesius pateikiamas misijos peržiūros dokumentas.“;

               6.

               18 straipsnio antra pastraipa pakeičiama taip:
               „Jis nustoja galioti 2013 m. rugsėjo 14 d.“

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. rugsėjo 13 d.

            Tarybos vardu

            Pirmininkas

         A. D. MAVROYIANNIS

      (1)  OL L 213, 2010 8 13, p. 43.

      (2)  OL L 141, 2011 5 27, p. 17.“;

      (3)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).“;


title: 2017 m. birželio 26 d. Tarybos sprendimas (ES) 2017/1192 dėl pozicijos, kurios Europos Sąjungos vardu turi būti laikomasi Europos vidaus vandenų laivybos standartų rengimo komitete (CESNI) ir Centrinės laivybos Reinu komisijos (CCNR) plenarinėje sesijoje dėl standartų, kuriais nustatomi techniniai reikalavimai vidaus vandenų laivams, priėmimo

text:
5.7.2017

               LT

               Europos Sąjungos oficialusis leidinys

               L 172/10

         TARYBOS SPRENDIMAS (ES) 2017/1192
   2017 m. birželio 26 d.
   dėl pozicijos, kurios Europos Sąjungos vardu turi būti laikomasi Europos vidaus vandenų laivybos standartų rengimo komitete (CESNI) ir Centrinės laivybos Reinu komisijos (CCNR) plenarinėje sesijoje dėl standartų, kuriais nustatomi techniniai reikalavimai vidaus vandenų laivams, priėmimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnio 1 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Sąjungos veiksmais vidaus vandenų laivybos sektoriuje turėtų būti siekiama užtikrinti, kad Sąjungoje taikytinų techninių reikalavimų vidaus vandenų laivams rengimas būtų suvienodintas;

               (2)

               siekiant parengti įvairių sričių vidaus vandenų kelių techninius standartus, visų pirma kiek tai susiję su laivais, informacinėmis technologijomis ir įgulomis, 2015 m. birželio 3 d. Centrinėje laivybos Reinu komisijoje (CCNR) įsteigtas Europos vidaus vandenų laivybos standartų rengimo komitetas (CESNI);

               (3)

               siekiant užtikrinti, kad vežimas vidaus vandenų keliais būtų veiksmingas, svarbu, kad laivams taikomi techniniai reikalavimai būtų suderinami tarpusavyje ir būtų kuo labiau suderinti įvairiuose teisiniuose režimuose Europoje. Visų pirma valstybės narės, kurios yra ir CCNR narės, turėtų būti įgaliotos remti sprendimus, kuriais CCNR taisyklės derinamos su Sąjungoje taikomomis taisyklėmis;

               (4)

               tikimasi, kad Europos standartą, kuriuo nustatomi techniniai reikalavimai vidaus vandenų laivams (ES-TRIN standartas) 2017/1, CESNI priims 2017 m. liepos 6 d. posėdyje;

               (5)

               ES-TRIN-2017/1standartu nustatomi vienodi techniniai reikalavimai, būtini siekiant užtikrinti vidaus vandenų laivų saugą. Į jį įtrauktos nuostatos dėl vidaus vandenų laivų statybos, įrengimo ir įrangos, specialios nuostatos dėl tam tikrų laivų kategorijų, pavyzdžiui, keleivinių laivų, stumiamųjų vilkstinių ir konteinervežių, nuostatos dėl automatinio identifikavimo sistemos įrangos, nuostatos dėl laivų identifikavimo, sertifikatų ir registro šablonai, pereinamojo laikotarpio nuostatos, taip pat techninio standarto taikymo nurodymai;

               (6)

               Europos Parlamento ir Tarybos direktyva (ES) 2016/1629 (1) nuo 2018 m. spalio 7 d. bus panaikinta Europos Parlamento ir Tarybos direktyva 2006/87/EB (2). Direktyvos (ES) 2016/1629 II priede tiesiogiai nurodyta, kad plaukiojančiosioms priemonėms taikytini techniniai reikalavimai išdėstyti ES-TRIN standarte 2015/1. Komisija yra įgaliota atnaujinti tą nuorodą, kad ja būtų nurodoma naujausia ES-TRIN standarto redakcija ir nustatoma jo taikymo pradžios data;

               (7)

               todėl ES-TRIN standartas 2017/1 padarys poveikį Direktyvai (ES) 2016/1629;

               (8)

               Sąjunga nėra nei CCNR, nei CESNI narė. Todėl būtina, kad Taryba įgaliotų valstybes nares išreikšti Sąjungos poziciją tose institucijose dėl ES-TRIN 2017/1 standarto priėmimo,

         PRIĖMĖ ŠĮ SPRENDIMĄ:
   1 straipsnis
   1.   Pozicija, kurios Sąjungos vardu turi būti laikomasi Europos vidaus vandenų laivybos standartų rengimo komitete 2017 m. liepos 6 d., yra pritarti Europos standarto, kuriuo nustatomi techniniai reikalavimai vidaus vandenų laivams (ES-TRIN standarto) 2017/1, ir papildomo bandymo standarto 2017/1, taikomo vidaus vandenų AIS, priėmimui.
   2.   Pozicija, kurios Sąjungos vardu turi būti laikomasi Centrinės laivybos Reinu komisijos (CCNR) plenarinėje sesijoje, kurioje priimami sprendimai dėl techninių reikalavimų vidaus vandenų laivams, yra remti visus pasiūlymus, kuriais techniniai reikalavimai derinami su ES-TRIN standarto 2017/1 reikalavimais, įskaitant pasiūlymus, susijusius su įsigaliojimu ir pereinamojo laikotarpio nuostatomis.
   2 straipsnis
   1.   1 straipsnio 1 dalyje nurodytą Sąjungos poziciją išreiškia valstybės narės, veikdamos kartu Sąjungos interesų labui.
   2.   1 straipsnio 2 dalyje nurodytą Sąjungos poziciją išreiškia tos valstybės narės, kurios yra CCNR narės, veikdamos kartu Sąjungos interesų labui.
   3 straipsnis
   Dėl nedidelių 1 straipsnyje išdėstytų pozicijų techninių pakeitimų gali būti susitarta be papildomo Tarybos sprendimo.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. birželio 26 d.

            Tarybos vardu

            Pirmininkas

         J. MIZZI

      (1)  2016 m. rugsėjo 14 d. Europos Parlamento ir Tarybos direktyva (ES) 2016/1629, kuria nustatomi vidaus vandenų laivams taikomi techniniai reikalavimai, iš dalies keičiama Direktyva 2009/100/EB ir panaikinama Direktyva 2006/87/EB (OL L 252, 2016 9 16, p. 118).

      (2)  2006 m. gruodžio 12 d. Europos Parlamento ir Tarybos direktyva 2006/87/EB, nustatanti techninius reikalavimus vidaus vandenų laivams ir panaikinanti Tarybos direktyvą 82/714/EEB (OL L 389, 2006 12 30, p. 1).


title: 2013/441/ES: 2013 m. rugpjūčio 20 d. Komisijos įgyvendinimo sprendimas, kuriuo nustatoma Vizų informacinės sistemos (VIS) veikimo pradžios aštuntajame regione data

text:
21.8.2013

               LT

               Europos Sąjungos oficialusis leidinys

               L 223/15

         KOMISIJOS ĮGYVENDINIMO SPRENDIMAS
   2013 m. rugpjūčio 20 d.
   kuriuo nustatoma Vizų informacinės sistemos (VIS) veikimo pradžios aštuntajame regione data
   (2013/441/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. liepos 9 d. Europos Parlamento ir Tarybos reglamentą (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas) (1), ypač į jo 48 straipsnio 3 dalį,
   kadangi:

               (1)

               pagal 2012 m. balandžio 24 d. Komisijos įgyvendinimo sprendimą 2012/274/ES nustatyti antrą regionų, kuriuose pradės veikti Vizų informacinė sistema (VIS), grupę (2) į aštuntąjį regioną, kuriame reikėtų pradėti rinkti su visais prašymais susijusius duomenis ir juos perduoti į VIS, įeina Argentina, Bolivija, Brazilija, Čilė, Kolumbija, Ekvadoras, Paragvajus, Peru, Urugvajus ir Venesuela;

               (2)

               valstybės narės pranešė Komisijai, kad jos parengė būtinas technines ir teisines priemones VIS reglamento 5 straipsnio 1 dalyje nurodytiems duomenims, susijusiems su visais šio regiono prašymais, surinkti ir perduoti į VIS, įskaitant priemones duomenims rinkti ir (arba) perduoti kitos valstybės narės vardu;

               (3)

               įvykdžius VIS reglamento 48 straipsnio 3 dalies pirmame sakinyje išdėstytas sąlygas, Komisija turi nustatyti VIS veikimo pradžios aštuntajame regione datą;

               (4)

               atsižvelgiant į poreikį kuo greičiau nustatyti VIS veikimo pradžios datą, šis sprendimas turėtų įsigalioti jo paskelbimo Europos Sąjungos oficialiajame leidinyje dieną;

               (5)

               atsižvelgiant į tai, kad VIS reglamentas grindžiamas Šengeno acquis, Danija pranešė apie VIS reglamento įgyvendinimą savo nacionalinėje teisėje pagal Protokolo dėl Danijos pozicijos, pridedamo prie Europos Sąjungos sutarties ir Europos bendrijos steigimo sutarties, 5 straipsnį. Todėl Danija pagal tarptautinę teisę privalo įgyvendinti šį sprendimą;

               (6)

               šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė nedalyvauja pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (3). Todėl Jungtinei Karalystei jis nėra privalomas ar taikomas;

               (7)

               šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (4). Todėl Airijai jis nėra privalomas ar taikomas;

               (8)

               Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl pastarųjų asociacijos įgyvendinant, taikant ir plėtojant Šengeno acquis
                   (5), kurios patenka į Tarybos sprendimo 1999/437/EB (6) dėl tam tikrų priemonių taikant tą susitarimą 1 straipsnio B punkte nurodytą sritį;

               (9)

               Šveicarijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos sudarytame susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (7), kurios patenka į Sprendimo 1999/437/EB 1 straipsnio B punkte nurodytą sritį, minėtą sprendimą taikant kartu su Tarybos sprendimo 2008/146/EB (8) 3 straipsniu;

               (10)

               Lichtenšteino atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės pasirašytame protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (9), kurios patenka į Sprendimo 1999/437/EB 1 straipsnio B punkte nurodytą sritį, minėtą sprendimą taikant kartu su Tarybos sprendimo 2011/350/ES (10) 3 straipsniu;

               (11)

               Kipro atžvilgiu šis sprendimas yra aktas, grindžiamas Šengeno acquis ar kitaip su juo susijęs, kaip apibrėžta 2003 m. Stojimo akto 3 straipsnio 2 dalyje;

               (12)

               Bulgarijos ir Rumunijos atžvilgiu šis sprendimas yra aktas, grindžiamas Šengeno acquis arba kitaip su juo susijęs, kaip apibrėžta 2005 m. Stojimo akto 4 straipsnio 2 dalyje;

               (13)

               Kipro atžvilgiu šis sprendimas yra aktas, grindžiamas Šengeno acquis ar kitaip su juo susijęs, kaip apibrėžta 2011 m. Stojimo akto 4 straipsnio 2 dalyje,

         PRIĖMĖ ŠĮ SPRENDIMĄ:
   1 straipsnis
   Vizų informacinė sistema aštuntajame regione, kuris nustatytas Įgyvendinimo sprendime 2012/274/ES, pradeda veikti 2013 m. rugsėjo 5 d.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   3 straipsnis
   Šis sprendimas taikomas pagal sutartis.

      Priimta Briuselyje 2013 m. rugpjūčio 20 d.

            Komisijos vardu

            Pirmininkas

         José Manuel BARROSO

      (1)  OL L 218, 2008 8 13, p. 60.

      (2)  OL L 134, 2012 5 24, p. 20.

      (3)  OL L 131, 2000 6 1, p. 43.

      (4)  OL L 64, 2002 3 7, p. 20.

      (5)  OL L 176, 1999 7 10, p. 36.

      (6)  OL L 176, 1999 7 10, p. 31.

      (7)  OL L 53, 2008 2 27, p. 52.

      (8)  OL L 53, 2008 2 27, p. 1.

      (9)  OL L 160, 2011 6 18, p. 21.

      (10)  OL L 160, 2011 6 18, p. 19.


title: 2005 m. lapkričio 29 d.  Tarybos sprendimas 2005/848/EB, įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantis Sprendimą 2005/722/EB

text:
30.11.2005

               LT

               Europos Sąjungos oficialusis leidinys

               L 314/46

      TARYBOS SPRENDIMAS 2005/848/EB
   2005 m. lapkričio 29 d.
   įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantis Sprendimą 2005/722/EB
   EUROPOS SĄJUNGOS TARYBA,
   atsižvelgdama į 2001 m. gruodžio 27 d. Reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
   kadangi:

               (1)

               2005 m. spalio 17 d. Taryba priėmė Sprendimą 2005/722/EB, įgyvendinantį Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantį Sprendimą 2005/428/BUSP (2).

               (2)

               Buvo nuspręsta patvirtinti atnaujintą asmenų, grupių ir organizacijų, kuriems taikomas Reglamentas (EB) Nr. 2580/2001, sąrašą,

         NUSPRENDĖ:
   1 straipsnis
   Reglamento (EB) Nr. 2580/2001 2 straipsnio 3 dalyje pateiktas sąrašas pakeičiamas taip:

               1)

               ASMENYS:

                           1)

                           ABOU, Rabah Naami (dar žinomas kaip Naami Hamza; dar žinomas kaip Mihoubi Faycal; dar žinomas kaip Fellah Ahmed; dar žinomas kaip Dafri Rèmi Lahdi), gimęs 1966 2 1 Alžyre (Alžyras) (al-Takfir ir al-Hijra narys);

                           2)

                           ABOUD, Maisi (dar žinomas kaip Šveicarų Abderrahmane), gimęs 1964 10 17 Alžyre (Alžyras) (al-Takfir ir al-Hijra narys);

                           3)

                           AL-MUGHASSIL, Ahmad Ibrahim (dar žinomas kaip ABU OMRAN; dar žinomas kaip AL-MUGHASSIL, Ahmed Ibrahim), gimęs 1967 6 26Qatif-Bab al Shamal, Saudo Arabija; Saudo Arabijos pilietis;

                           4)

                           AL-NASSER, Abdelkarim Hussein Mohamed, gimęs Al Ihsa, Saudo Arabija; Saudo Arabijos pilietis;

                           5)

                           AL YACOUB, Ibrahim Salih Mohammed, gimęs 1966 10 16Tarut, Saudo Arabija; Saudo Arabijos pilietis;

                           6)

                           ARIOUA, Azzedine, gimęs 1960 11 20Costantine (Alžyras) (al-Takfir ir al-Hijra narys);

                           7)

                           ARIOUA, Kamel (dar žinomas kaip Lamine Kamel), gimęs 1969 8 18Costantine (Alžyras) (al-Takfir ir al-Hijra narys);

                           8)

                           ASLI, Mohamed (dar žinomas kaip Dahmane Mohamed), gimęs 1975 5 13 Ain Taya (Alžyras) (al-Takfir ir al-Hijra narys);

                           9)

                           ASLI, Rabah, gimęs 1975 5 13 Ain Taya (Alžyras) (al-Takfir ir al-Hijra narys);

                           10)

                           ATWA, Ali (dar žinomas kaip BOUSLIM, Ammar Mansour; dar žinomas kaip SALIM, Hassan Rostom), Libanas, gimęs 1960 m. Libane; Libano pilietis;

                           11)

                           DARIB, Noureddine (dar žinomas kaip Carreto; dar žinomas kaip Zitoun Mourad), gimęs 1972 2 1 Alžyre (al-Takfir ir al-Hijra narys);

                           12)

                           DJABALI, Abderrahmane (dar žinomas kaip Touil), gimęs 1970 6 1 Alžyre (al-Takfir ir al-Hijra narys);

                           13)

                           EL-HOORIE, Ali Saed Bin Ali (dar žinomas kaip AL-HOURI, Ali Saed Bin Ali; dar žinomas kaip EL-HOURI, Ali Saed Bin Ali), gimęs 1965 7 10 arba 1965 7 11El Dibabiya, Saudo Arabija; Saudo Arabijos pilietis;

                           14)

                           FAHAS, Sofiane Yacine, gimęs 1971 9 10 Alžyre (Alžyras) (al-Takfir ir al-Hijra narys);

                           15)

                           IZZ-AL-DIN, Hasan (dar žinomas kaip GARBAYA, AHMED; dar žinomas kaip SA-ID; dar žinomas kaip SALWWAN, Samir), Libanas, gimęs 1963 m. Libane, Libano pilietis;

                           16)

                           LASSASSI, Saber (dar žinomas kaip Mimiche), gimęs 1970 11 30Constantine (Alžyras) (al-Takfir ir al-Hijra narys);

                           17)

                           MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr. 488555;

                           18)

                           MOKTARI, Fateh (dar žinomas kaip Ferdi Omar), gimęs 1974 12 26Hussein Dey (Alžyras) (al-Takfir ir al-Hijra narys);

                           19)

                           MUGHNIYAH, Imad Fa'iz (dar žinomas kaip MUGHNIYAH, Imad Fayiz), HIZBALLAH vyresnysis žvalgybos karininkas, gimęs 1962 12 7Tayr Dibba, Libanas, paso Nr. 432298 (Libanas);

                           20)

                           NOUARA, Farid, gimęs 1973 11 25 Alžyre (Alžyras) (al-Takfir ir al-Hijra narys)

                           21)

                           RESSOUS, Hoari (dar žinomas kaip Hallasa Farid), gimęs 1968 9 11 Alžyre (Alžyras) (al-Takfir ir al-Hijra narys);

                           22)

                           SEDKAOUI, Noureddine (dar žinomas kaip Nounou), gimęs 1963 6 23 Alžyre (Alžyras) (al-Takfir ir al-Hijra narys);

                           23)

                           SELMANI, Abdelghani (dar žinomas kaip Gano), gimęs 1974 6 14 Alžyre (Alžyras) (al-Takfir ir al-Hijra narys);

                           24)

                           SENOUCI, Sofiane, gimęs 1971 4 15Hussein Dey (Alžyras) (al-Takfir ir al-Hijra narys);

                           25)

                           SISON, Jose Maria (dar žinomas kaip Armando Liwanag, dar žinomas kaip Joma, vadovaujantis Filipinų komunistų partijai, įskaitant NTA) gimęs 1939 2 8Cabugao, Filipinai;

                           26)

                           TINGUALI, Mohammed (dar žinomas kaip Mouh di Kouba), gimęs 1964 4 21Blida (Alžyras) (al-Takfir ir al-Hijra narys);

               2)

               GRUPĖS IR ORGANIZACIJOS:

                           1)

                           Abu Nidal organizacija (ANO), (dar žinoma kaip Fatah Revoliucinė Taryba, Arabų revoliucinės brigados, „Juodasis rugsėjis“ Musulmonų socialistų revoliucinė organizacija);

                           2)

                              Al-Aqsa kankinių brigada;

                           3)

                              Al-Aqsa e.V.;

                           4)

                              Al-Takfir ir Al-Hijra;

                           5)

                              Aum Shinrikyo (dar žinoma kaip AUM, dar žinoma kaip Aum Aukščiausioji Tiesa, dar žinoma kaip Aleph);

                           6)

                              Babbar Khalsa;

                           7)

                           Filipinų komunistų partija, įskaitant Naują tautų armiją (NTA), Filipinuose, susijusią su Sison Jose Maria C. (dar žinomas kaip Armando Liwanag, dar žinomas kaip Joma, vadovaujantis Filipinų komunistų partijai, įskaitant NTA);

                           8)

                              Gama'a al-Islamiyya (Islamo grupė), (dar žinoma kaip Al-Gama'a al-Islamiyya, IG);

                           9)

                           Didysis islamo rytų karių frontas (IBDA-C);

                           10)

                              Hamas (įskaitant Hamas-Izz al-Din al-Qassem);

                           11)

                           Organizacija „Hizbul Mujahideen“ (HM);

                           12)

                           Šventosios Žemės paramos ir plėtros fondas;

                           13)

                           Tarptautinė sikų jaunimo federacija (TSJF);

                           14)

                              Kahane Chai (Kach);

                           15)

                           Kurdistano darbininkų partija (PKK), (dar žinoma kaip KADEK; dar žinoma kaip KONGRA-GEL);

                           16)

                              Mujahedin-e Khalq organizacija (MEK arba MKO) (neįskaitant „Nacionalinės Irano pasipriešinimo tarybos“ (NIPT) (dar žinoma kaip Nacionalinė Irano išlaisvinimo armija (NLA, MEK karinis sparnas), Irano liaudies Mujahidin (ILM), Musulmonų iraniečių studentų bendruomenė);

                           17)

                           Nacionalinė išlaisvinimo armija (Ejército de Liberación Nacional);

                           18)

                           Palestinos išlaisvinimo frontas (PIF);

                           19)

                           Palestinos islamo Jihad (PIJ);

                           20)

                           Palestinos išlaisvinimo liaudies frontas (PILF);

                           21)

                           Palestinos išlaisvinimo žmonių fronto Aukščiausioji vadovybė, (dar žinoma kaip PILF Aukščiausioji vadovybė, dar žinoma kaip PILF-AV);

                           22)

                           Kolumbijos revoliucinės ginkluotosios pajėgos (KRGP);

                           23)

                           Revoliucinė liaudies išlaisvinimo armija/frontas/partija (DHKP/C) (dar žinoma kaip Devrimci Sol (Revoliucinė kairė), Dev Sol);

                           24)

                           Šviečiantis kelias (SL) (Sendero Luminoso);

                           25)

                              Stichting Al Aqsa (dar žinoma kaip Stichting Al Aqsa Nederland, dar žinoma kaip Al Aqsa Nederland);

                           26)

                           Kolumbijos jungtinės savigynos pajėgos/grupė (AUC) (Autodefensas Unidas de Colombia).

         2 straipsnis
   Sprendimas 2005/722/EB panaikinamas.
   3 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo paskelbimo dieną.

      Priimta Briuselyje, 2005 m. lapkričio 29 d.

            Tarybos vardu

            Pirmininkas

         A. JOHNSON

      (1)  OL L 344, 2001 12 28, p. 70. Reglamentas su paskutiniais pakeitimais, padarytais Komisijos reglamentu (EB) Nr. 1207/2005 (OL L 197, 2005 7 28, p. 16).

      (2)  OL L 272, 2005 10 18, p. 15, su klaidų atitaisymu (OL L 276, 2005 10 21, p. 70).


title: 2010/107/CFSP: 2010 m. vasario 22 d. Tarybos sprendimas 2010/107/BUSP dėl Europos Sąjungos specialiojo įgaliotinio Artimųjų Rytų taikos procese įgaliojimų termino pratęsimo

text:
23.2.2010

               LT

               Europos Sąjungos oficialusis leidinys

               L 46/8

         TARYBOS SPRENDIMAS 2010/107/BUSP
   2010 m. vasario 22 d.
   dėl Europos Sąjungos specialiojo įgaliotinio Artimųjų Rytų taikos procese įgaliojimų termino pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2003 m. liepos 21 d. Taryba priėmė Bendruosius veiksmus 2003/537/BUSP (1), paskiriančius Marc OTTE Europos Sąjungos specialiuoju įgaliotiniu (toliau – ES specialusis įgaliotinis) Artimųjų Rytų taikos procese.

               (2)

               2009 m. vasario 16 d. Taryba priėmė Bendruosius veiksmus 2009/136/BUSP (2), iš dalies keičiančius ES specialiojo įgaliotinio Artimųjų Rytų taikos procese įgaliojimus ir pratęsiančius jų terminą iki 2010 m. vasario 28 d.

               (3)

               ES specialiojo įgaliotinio įgaliojimų terminas turėtų būti pratęstas iki 2010 m. rugpjūčio 31 d. Tačiau ES specialiojo įgaliotinio įgaliojimai gali būti atšaukti anksčiau, jeigu Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis) rekomendavus Taryba taip nusprendžia įsigaliojus sprendimui, kuriuo įsteigiama Europos išorės veiksmų tarnyba.

               (4)

               ES specialusis įgaliotinis vykdys savo įgaliojimus tokioje situacijoje, kuri gali pablogėti ir kurios metu gali būti pakenkta bendros užsienio ir saugumo politikos tikslams, nustatytiems Sutarties 21 straipsnyje,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   ES specialiojo įgaliotinio Artimųjų Rytų taikos procese Marc OTTE įgaliojimų terminas pratęsiamas iki 2010 m. rugpjūčio 31 d. ES specialiojo įgaliotinio įgaliojimai gali būti atšaukti anksčiau, jeigu vyriausiajam įgaliotiniui rekomendavus Taryba taip nusprendžia įsigaliojus sprendimui, kuriuo įsteigiama Europos išorės veiksmų tarnyba.
   2 straipsnis
   Politikos tikslai
   1.   ES specialiojo įgaliotinio įgaliojimai grindžiami Europos Sąjungos (ES) politikos tikslais Artimųjų Rytų taikos procese.
   2.   Šie tikslai yra:

               a)

               dviejų valstybių principu pagrįstas sprendimas su Izraeliu ir demokratine, gyvybinga, taikia ir suverenia Palestinos valstybe, sugyvenančiomis viena su kita, turinčiomis saugias ir pripažintas sienas, palaikančiomis normalius santykius su savo kaimyninėmis šalimis pagal Jungtinių Tautų (JT) Saugumo Tarybos Rezoliucijas 242 (1967), 338 (1973), 1397 (2002) ir 1402 (2002) bei Madrido konferencijos principus;

               b)

               sprendimas dėl Izraelio ir Sirijos bei Izraelio ir Libano santykių eigos;

               c)

               sąžiningas sudėtingo Jeruzalės klausimo sprendimas ir teisingas, perspektyvus bei suderintas Palestinos pabėgėlių problemos sprendimas;

               d)

               Anapolio proceso tąsa siekiant galutinio susitarimo dėl statuso ir Palestinos valstybės sukūrimo, įskaitant Ketverto, kaip veiksmų plano prižiūrėtojo, vaidmens stiprinimą visų pirma siekiant stebėti abiejų šalių įsipareigojimų pagal veiksmų planą įgyvendinimą ir laikantis visų tarptautinių pastangų visapusiškai taikiai išspręsti arabų ir Izraelio konfliktą;

               e)

               Palestinai priklausančių ilgalaikių ir veiksmingų viešosios tvarkos palaikymo priemonių sukūrimas laikantis geriausių tarptautinių standartų, bendradarbiaujant su Sąjungos institucijų stiprinimo programomis bei kitomis tarptautinėmis pastangomis, dedamomis platesniame saugumo sektoriaus kontekste, įskaitant baudžiamojo teisingumo reformą;

               f)

               vėl atidaryti Gazos perėjimo punktus, įskaitant Rafah perėjimo punktą, visų pirma siekiant patenkinti rimtus humanitarinius gyventojų poreikius, ir, abiems šalims pritarus, numatyti trečiosios šalies dalyvavimą bendradarbiaujant pasitelkiant Sąjungos institucijų stiprinimo pastangas.

         3.   Šie tikslai grindžiami Sąjungos įsipareigojimu:

               a)

               dirbti su šalimis ir partneriais tarptautinėje bendruomenėje, visų pirma vykdant Artimųjų Rytų Ketverto veiklą, kad būtų išnaudotos visos galimybės sudaryti taiką ir užtikrinti gerą ateitį visiems regiono žmonėms;

               b)

               toliau padėti vykdyti Palestinos politines ir administracines reformas, padėti rengti rinkimus bei vykdyti saugumo reformas;

               c)

               visapusiškai prisidėti prie taikos stiprinimo bei Palestinos ekonomikos atgaivinimo, kuris yra neatsiejama regiono vystymosi dalis.

         4.   ES specialusis įgaliotinis remia vyriausiojo įgaliotinio darbą regione, įskaitant Artimųjų Rytų Ketverto veiklą.
   3 straipsnis
   Įgaliojimai
   Kad būtų pasiekti politikos tikslai, ES specialiajam įgaliotiniui suteikiami įgaliojimai:

               a)

               teikti aktyvią ir veiksmingą Sąjungos paramą veiksmams ir iniciatyvoms, kuriais siekiama galutinio Izraelio ir Palestinos, Izraelio ir Sirijos bei Izraelio ir Libano konfliktų sprendimo;

               b)

               sudaryti sąlygas glaudiems ryšiams ir juos palaikyti su visomis Artimųjų Rytų taikos proceso šalimis, kitomis regiono valstybėmis, Artimųjų Rytų Ketverto nariais ir kitomis atitinkamomis valstybėmis, taip pat su JT ir kitomis atitinkamomis tarptautinėmis organizacijomis siekiant dirbti su jais stiprinant taikos procesą;

               c)

               užtikrinti nuolatinį Sąjungos dalyvavimą praktinėje veikloje ir atitinkamuose tarptautiniuose forumuose bei prisidėti prie krizių valdymo ir prevencijos;

               d)

               stebėti ir remti šalių taikos derybas bei atitinkamai siūlyti Sąjungos konsultacijas ir paramą;

               e)

               kai prašoma, padėti įgyvendinti šalių pasiektus tarptautinius susitarimus bei diplomatiškai su jomis bendrauti, jei nesilaikoma tų susitarimų sąlygų;

               f)

               atkreipti ypatingą dėmesį į veiksnius, turinčius įtakos Artimųjų Rytų taikos proceso regioniniam aspektui;

               g)

               konstruktyviai bendrauti su susitarimus, sudarytus pagal taikos procesą, pasirašiusiomis šalimis, siekiant skatinti laikytis pagrindinių demokratijos normų, įskaitant pagarbą žmogaus teisėms ir teisinei valstybei;

               h)

               prisidėti įgyvendinant ES žmogaus teisių politiką ir Europos Sąjungos žmogaus teisių gaires, visų pirma gaires dėl vaikų ir moterų nuo konfliktų nukentėjusiose vietovėse, visų pirma stebint pokyčius šioje srityje ir reaguojant į juos;

               i)

               pranešti apie galimybes Sąjungai dalyvauti taikos procese ir apie geriausią Sąjungos iniciatyvų bei su vykstančiu Artimųjų Rytų taikos procesu susijusių Sąjungos pastangų, pavyzdžiui, Sąjungos indėlio į Palestinos reformas, įgyvendinimo būdą, įskaitant atitinkamų Sąjungos vystymo projektų politinius aspektus;

               j)

               stebėti abiejų šalių veiksmus įgyvendinant planą ir sprendžiant klausimus, galinčius pakenkti nuolatinio statuso derybų rezultatams, kad Artimųjų Rytų Ketvertas galėtų geriau įvertinti, kaip šalys laikosi įsipareigojimų;

               k)

               kartu su Europos Komisija ir JAV saugumo koordinatoriumi dalyvauti glaudžiau bendradarbiaujant saugumo sektoriaus reformos srityje ir sudaryti palankesnes sąlygas bendradarbiavimui saugumo klausimais su visais atitinkamais veikėjais;

               l)

               padėti regiono įtakingiems asmenims geriau suprasti Sąjungos vaidmenį.

         4 straipsnis
   Įgaliojimų įgyvendinimas
   1.   ES specialusis įgaliotinis yra atsakingas už įgaliojimų vykdymą; jam vadovauja vyriausiasis įgaliotinis.
   2.   Politinis ir saugumo komitetas (PSK) palaiko ypatingus ryšius su ES specialiuoju įgaliotiniu, o su Taryba bendraujama pirmiausia pasitelkus šį komitetą. PSK teikia ES specialiajam įgaliotiniui strategines konsultacijas ir politines nuorodas pagal jo įgaliojimus, nepažeisdamas vyriausiojo įgaliotinio įgaliojimų.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu nuo 2010 m. kovo 1 d. iki 2010 m. rugpjūčio 31 d. susijusioms išlaidoms padengti skiriama orientacinė finansavimo suma yra 730 000 EUR.
   2.   Iš 1 dalyje nurodytos sumos finansuojamos išlaidos padengiamos nuo 2010 m. kovo 1 d. Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės struktūra ir sudėtis
   1.   Neviršydamas savo įgaliojimų ir turimų atitinkamų finansinių išteklių, ES specialusis įgaliotinis sudaro savo darbuotojų grupę. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės ir Sąjungos institucijos gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą personalui, kurį valstybė narė ar Sąjungos institucija komandiruoja dirbti su ES specialiuoju įgaliotiniu, moka atitinkamai ta valstybė narė arba Sąjungos institucija. Valstybių narių į Tarybos generalinį sekretoriatą komandiruoti ekspertai taip pat gali būti komandiruojami dirbti su ES specialiuoju įgaliotiniu. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei arba Sąjungos institucijai ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir jo personalo privilegijos ir imunitetai
   Atitinkamai su priimančiąja (-iosiomis) šalimi (-imis) susitariama dėl ES specialiojo įgaliotinio misijos ir jo personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir Komisija tam teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo grupės nariai laikosi saugumo principų ir būtiniausių standartų, nustatytų 2001 m. kovo 19 d. Tarybos sprendimu 2001/264/EB dėl Tarybos saugumo nuostatų patvirtinimo (3), visų pirma dirbdami su ES įslaptinta informacija.
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacija ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių tiesiogiai sau pavaldaus personalo saugumui užtikrinti, visų pirma:

               a)

               sudarydamas Tarybos generalinio sekretoriato gairėmis pagrįstą misijai skirtą saugumo planą, į jį įtraukdamas misijai skirtas fizines, organizacines ir procedūrines saugumo priemones, reglamentuojančias saugaus personalo atvykimo į misijos teritoriją ir judėjimo toje teritorijoje valdymą, o taip pat saugumo incidentų valdymą, bei įskaitant misijos nenumatytų atvejų ir evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu atsižvelgiant į sąlygas misijos teritorijoje;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų jo darbuotojų grupės narių, kurie turi būti dislokuoti už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į Tarybos generalinio sekretoriato nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir vyriausiajam įgaliotiniui, Tarybai bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ir įgaliojimų vykdymo ataskaitų dalį.

         11 straipsnis
   Ataskaitos
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis gali teikti ataskaitas Užsienio reikalų tarybai.
   12 straipsnis
   Koordinavimas
   1.   ES specialusis įgaliotinis remia visuotinį Sąjungos politinių veiksmų koordinavimą. Jis padeda užtikrinti, kad visos Sąjungos priemonės veiksmų vietoje veiktų suderintai siekiant Sąjungos politikos tikslų. ES specialiojo įgaliotinio veikla atitinkamai derinama su Komisijos veikla bei su kitų tame regione veikiančių ES specialiųjų įgaliotinių veikla. ES specialusis įgaliotinis reguliariai teikia informaciją valstybių narių atstovybėms ir Sąjungos delegacijoms.
   2.   Veiksmų vietoje glaudus ryšys palaikomas su Sąjungos delegacijos vadovu ir valstybių narių atstovybių vadovais. Jie deda visas pastangas padėdami ES specialiajam įgaliotiniui vykdyti savo įgaliojimus. ES specialusis įgaliotinis Europos Sąjungos policijos misijos Palestinos teritorijose (EUPOL COPPS) ir Europos Sąjungos pasienio pagalbos misijos Rafos perėjimo punkto (ES BAM Rafah) vadovams teikia politines gaires vietos lygiu. ES specialusis įgaliotinis ir civilinės operacijos vadas prireikus konsultuojasi tarpusavyje. ES specialusis įgaliotinis taip pat palaiko ryšius su kitais veiksmų vietoje esančiais tarptautiniais ir regioniniais veikėjais.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Pasibaigus įgaliojimų terminui ES specialusis įgaliotinis pateikia vyriausiajam įgaliotiniui, Tarybai ir Komisijai įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2010 m. kovo 1 d.
   15 straipsnis
   Paskelbimas
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. vasario 22 d.

            Tarybos vardu

            Pirmininké

         C. ASHTON

      (1)  OL L 184, 2003 7 23, p. 45.

      (2)  OL L 46, 2009 2 17, p. 65.

      (3)  OL L 101, 2001 4 11, p. 1.